
                       НА  БЪЛГАРСКИЯ  АНТИФАШИСТКИ  СЪЮЗ		
	І. Характер, цели и задачи на Българския антифашистки  съюз
	Чл.1. (1).  Българският антифашистки съюз (БАС) е доброволна, непартийна, национално-патриотична, демократична, масова обществена организация, която осъществява своята дейност върху основата на Конституцията, законите, исторически утвърдените демократични традиции, устава и приетите решения.				(2).  БАС е юридическа личност с нестопанска цел за общественополезна дейност.												(3).  БАС е неразделна част от международното антифашистко движение. Той членува в Международната федерация на борците от съпротивата  (ФИР)  и сътрудничи с други международни и национални антифашистки организации и движения.		(4).  БАС  е приемник на идеите на Единния фронт срещу фашизма  - Отечествения фронт, и на делото на борците против фашизма, допринесли за победата на 9 септември 1944 година - Ден на българската политическа, социална, национална    и  духовна свобода - Ден на БАС.
	Чл. 2. (1).  БАС се бори против фашизма и неофашизма във всичките им проявления - расизъм, краен национализъм, екстремизъм, антисемитизъм, тероризъм  и авторитаризъм. Той защитава:									    -  еднонационалната определеност на България, нейния  суверенитет  и териториална цялост;										     -  хуманните ценности, основани върху социалната справедливост, демократичните принципи на обществото и чистотата на природата;				     -  правата и свободите на гражданите, залегнали в конституцията и международните актове за правата на човека.							(2).  БАС работи за национално-патриотичното,  демократичното  и антифашисткото възпитание на своите членове и на целия български народ, както  и     за материалния и духовния възход на страната ни. Той е за дружба със всички народи от света, в името мира, демокрацията и социалната справедливост.	

	(3).   БАС се грижи за запазването и развитието на националноисторическото наследство, за съхраняване  паметта на падналите за националното и социално освобождение на нашия народ, за широко популяризиране сред народа - и особено сред младежта - на нашето героично минало.							(4).  БАС защитава човешките права (социално-икономически,  политически  и културни) и участва в граждански инициативи за тяхната реализация.			(5).  БАС осъществява образователни, културно-просветни и други дейности от социално-нравствен характер в интерес на обществото.					 (6).  БАС активно работи за обединяването на всички прогресивни и демократични сили в Единен национален фронт.
	Чл. 3.  За постигане на своите цели и решаване на задачите си БАС сътрудничи    с  всички демократични партии, обществени организации и движения  в  страната   и чужбина. 												
	ІІ. Членство в БАС, права и задължения на членовете,		 		     прекратяване  на членството
	Чл. 4. (1).  Членството в БАС е доброволно, индивидуално и колективно.		(2).  Член на БАС може да бъде всеки пълнолетен гражданин, който приема неговия устав, членува в едно от неговите дружества и плаща членски внос.		(3).  Членовете се приемат от дружествата на БАС  въз основа на лична молба, без ограничения  за партийна принадлежност, социално положение, образование, етнически произход и религиозни убеждения.							(4).  БАС може да участва в учредяването на юридически лица с нестопанска цел, запазвайки организационна и юридическа самостоятелност.					(5).  В БАС  членуват и колективни членове:						    -  Те се утвърждават  от Управителния съвет след подадено писмено заявление от ръководтвото на съответните структури.						    -  Те участват в обществения живот на БАС, спазвайки неговите идеи, цели и задачи.												    -  Управителният съвет утвърждава Правилник  за устройството  и дейността  на колективните членове в БАС. 
	Чл. 5.  Всеки член на БАС има право да:						  	      -  избира и да бъде избиран в ръководните органи на съюза; 			      -  участва в обществено-политическия живот на организацията;			      -  иска и получава информация от ръководните органи на съюза  на всички нива.

	Чл. 6.  Всеки член на БАС е длъжен:							    -  да спазва Устава;									     -  да плаща редовно членски внос;							     -  да участва в борбата срещу всякакви прояви на фашизъм и неофашизъм.	     - да участва активно в живота на съюза и изпълнява приетите решения.
	Чл. 7.  Членството в БАС се прекратява при:						   - смърт, поставяне под пълно запрещение, отказ от членуване или изключване поради нарушаване на устава;							     		   - при прекратяване на юридическото лице с нестопанска цел.
	ІІІ.  Структури на БАС  
	Чл. 8. (1).  Основните организационни единици на БАС са:					 -  дружествата и клубовете по интереси, изградени на териториален принцип, които се състоят най-малко от трима членове;						  -  на същия принцип се изграждат и младежки дружества, в които членуват хора до 35 годишна възраст включително. 							    -  Клубовете могат да носят имена на герои от национално-освободителните борби, от антифашистката съпротива и на герои на социалистическото строителство.									(2).  Местните структури на БАС са:							      - общинските (районните) организации.						(3).  Регионалните структури на БАС са:							    -  областните (градската столична) организации.
	Чл. 9. Всяко дружество (клуб) ежегодно провежда събрание, на което отчита своята дейност и при необходимост избира ръководство, чиято структура и състав се определя от събранието.
	Чл. 10. (1).  Общинската (районна) организация  обединява всички дружества и клубове на територията на общината (района).							(2).  Общинското събрание е ръководен орган на общинската (районна) организация.												(3).  Общинското (районно) отчетно-изборно събрание се свиква на четири години. При необходимост може да се свика извънредно по искане на 1/3 от членовете на общинската (районна) организация.
	(4).  Общинското (районно) отчетно-изборно събрание приема отчет за дейността, отчет за финансовата дейност, отчет на контролната комисия и насоки за бъдещата си дейност.
	(5).  Общинската (районна) организация избира делегати за Общото отчетно-изборно събрание (конгрес) на Българския антифашистки съюз по квоти, определени    от Управителния съвет.										(6).  Общинската (районна) организация на БАС ежегодно провежда отчетно събрание, на което приема отчет за едногодишната дейност, отчет за финансовата дейност, план за финансовата дейност за настоящата година, отчет на контролната комисия, насоки  за бъдещата дейност.								(7).  В градовете с районно деление се изграждат районни организации, които провеждат общи събрания. Районните организации са обединени в градска организация на БАС.											 Столичната организация на БАС има статут  на областна организация.
	Чл. 11. (1).  Общинското (районно) отчетно-изборно събрание избира общински (районен) съвет и контролна комисия, чиито брой се определя от събранието.		(2).  Общинското (районно) отчетно-изборно събрание избира председател на общинския (районен) съвет.									По предложение на председателя общинският  (районен)  съвет  избира        заместник-председатели, секретари и членове.							(3).  Общинското (районно) отчетно-изборно събрание избира председател на контролната комисия.										По предложение на председателя общинската (районна) комисия избира заместник-председатели, секретари и членове.
	Чл. 12.  Областната организация обединява всички общински организации на БАС в областта.
	Чл. 13. (1).  В областта се изграждат областни съвети на БАС, които са координиращи органи.										(2).  Членове на областния (градския) съвет са делегираните председатели на общинските (районни) съвети. Областният съвет може да допълни своя състав  по предложение на председателите на общинските (районни) съвети.				(3).  Областният (градският) съвет на БАС избира от своя състав председател.	Препоръчително е председателят на общинския съвет на областния град  да  е   и председател на областния съвет.								По предложение на председателя на областния съвет се избират заместник-председатели и секретари.										(4).  Областният (градският съвет) заседава не по-малко от веднъж на два месеца.												Областният (градският) съвет се свиква от председателя  или по искане  на        1/3 от членовете му.
	Чл. 14.  Областният (градският) съвет на БАС координира и подпомага общинските (районни) организации:									1.  В реализиране насоките на дейността на Управителния съвет съгласно  Устава на БАС.												2.  Ежегодно провежда заседание, на което приема отчет за дейността, отчет за финансовата дейност  и финансов план за настоящата година, отчет на контролната комисия и насоки за работата.								3. В организиране на областни (градски) мероприятия съгласно антифашисткия календар.											4. Във взаимодействието  с  партиите и структурите на гражданското общество.													5. Представлява Сдружението  във взаимоотношенията му с органите на държавната власт и на местното самоуправление.
	Чл. 15.  Общинската (районната) контролна и областната (градската) контролна комисия упражняват контрол по спазването на Устава, изпълнението на приетите решения и финансово-деловодната дейност на общинската (районните) и областните (градските) съвети на БАС.																						ІV. Висши органи на БАС 
	Чл. 16.  Върховен орган на БАС е Конгресът (Общото събрание), а Управителен орган на БАС  е  Управителният съвет на сдружението.
	Чл. 17. (1).  Общото отчетно-изборно събрание - конгресът, се свиква веднъж на четири години.											(2).  Избраните делегати запазват своя мандат до следващото отчетно-изборно събрание.												(3).  При необходимост отчетно-изборното събрание  може да заседава извънредно.
	Чл. 18. (1).  Конгресът на БАС има следните правомощия:					 1.  Приема, изменя и допълва Устава на БАС.						 2.  Приема отчета на Управителния съвет и на Контролната  комисия за изтеклия период.												 3.  Избира Управителен съвет и Контролна комисия.					 4.   Приема основните насоки и Програма за дейността на БАС.			 5.  Взема решение за размера на членския внос.					 6.  Определя числения състав на Управителния съвет на БАС.				 7.  Взема решения, съобразени с Устава.							 8.  Взема решения за преобразуване и прекратяване на БАС.				 9.  Избира председател на Управителния съвет и за неопределен  срок избира почетен председател на Българския антифашистки съюз.
	(2).  Решенията на конгреса са задължителни за всички членове на съюза.		(3).  Решенията на конгреса подлежат на съдебен контрол относно тяхната законосъобразност и съответствие с Устава.
	Чл. 19. (1).  Датата, часът, мястото, дневният ред и нормата за представителност на Общото отчетно-изборно събрание се определя и обявява от Управителния  съвет най-малко два месеца предварително.									(2).  Решението за свикване на Общото отчетно-изборно събрание  се обнародва в Държавен вестник,  в печатния орган на съюза, с писма се уведомяват съответните областни съвети и се поставя на подходящи места за обявления в сградите на Управителния съвет  и на областните (общински) съвети.
	Чл. 20.  Общото отчетно-изборно събрание  приема решенията си с мнозинство от повече от половината от присъстващите  делегати, а Устава, неговите изменения и допълнения - с мнозинство от две трети от присъстващите делегати.
	Чл. 21. (1).  Управителният съвет се състои от 45 човека - трима по право избрани (председателя на Управителния съвет, главния редактор на в. "Жарава" и директора на Антифашисткия научен институт), 28 делегирани представители на областните съвети  и 14 избрани от Общото събрание.									(2).  Между  общите събрания БАС се ръководи от Управителния съвет. 	Управителният съвет утвърждава помощен орган - Оперативно бюро. 	Оперативното бюро се създава, за да бъде в помощ на управителния съвет и неговия председател - в подготовка на материали и организиране на взетите решения.	Оперативното бюро се състои от: председателя на Управителния съвет, главния секретар, заместник-председателите и секретарите на УС, главния редактор и директора на в . "Жарава", директора на 	Антифашисткия научен институт  и председателя на Контролната комисия.
	Чл. 22. 1).  Управителният съвет на БАС, по предложение на председателя на УС, избира главен секретар, заместник-председатели и секретари.				(2).  Председателят на Управителния съвет на БАС е председател на Сдружението и го представлява.									(3).  Подготвя и внася в конгреса отчета за дейността на съюза.			(4).  Приема и други вътрешни актове.							(5).  Разпорежда се с имуществото на съюза при спазване изискванията  на Устава.												(6).Управителният съвет учредява званията "Почетен член на БАС" и "Заслужил деец на антифашисткото движение", които се придружават  с  почетен  знак  и удостоверение.											(7).  Управителният съвет  утвърждава почетните членове на БАС и заслужилите дейци на антифашисткото движение								(8).  Предложения за "почетни членове на БАС" и "заслужили дейци на антифашисткото движение"  се правят от областните (градски) съвети на БАС.		(9).  Управителният съвет разработва  статут на почетните членове и на заслужилите дейци на антифашисткото движение.
	Чл. 23. (1).  Заседанията на Управителния съвет се свикват  от председателя и се ръководят от него.											Председателят  или Оперативното бюро са длъжни да свикат извънредно заседание на Управителния съвет при писмено искане на 1/3  от членовете.		(2).  Заседанието на Управителния съвет е законно, ако присъстват повече от половината от всички членове. При липса на кворум заседанието се отлага с един час по-късно на същото място и при същия дневен ред и може да се проведе, колкото и членове да се явят.
	Чл. 24.  Оперативното бюро  на Управителния съвет:						-  подготвя материалите за заседанията на Управителния съвет;			-  организира	изпълнението на плана на Управителния съвет;				-  координира дейността на комисиите към Управителния съвет;			-  контролира изпълнението на решенията на Управителния съвет и взема необходимите мерки за тяхното изпълнение;								-  подпомага председателя на Управителния съвет при определяне  на неговите позиции в упражняване на представителните му задължения;				-  осигурява взаимодействие с партии, организации, дружества и структури на гражданското общество.
	Чл. 25. (1).  Контролната  комисия избира председател от своя състав.			(2).  Председателят на Контролната  комисия предлага структура на комисията.													(3).  Контролната  комисия упражнява контрол върху спазването на устава, решенията на конгреса и на Управителния съвет, както и върху финансово-деловодната дейност на Управителния съвет, и предлага съответни мерки.				(4).  Контролната  комисия приема Правилник за работа на комисията, вътрешни актове и оказва методическа помощ на местните контролни комисии.
	Чл. 26. (1).  Управителният съвет  създава Обществен съвет на антифашистките организации и при необходимост  - и комисии.							
	V.  Финансови средства и имущество
	Чл. 27.  БАС се издържа от членски внос, дарения и други законни източници.
	Чл. 28.  Годишният членски внос се определя индивидуално, но не по-малко  от 3 лв. годишно и се събира ежегодно до 30 юни на текущата година.
	Чл. 29.  Членският внос се разпределя, както следва: 						а)  20%  за дружествата (клубовете);							б)  30%  за общинските (районни) съвети;

		в)  20%  за областните съвети;								г)  30%  за Управителния съвет.
	Чл. 30.  За осъществяване на своято дейност БАС стопанисва общосъюзно движимо и недвижимо имущество, както и имуществото, предоставено от  областни и общински управи, юридически и физически лица.
	Чл. 31.  БАС може да създава фондове за социално подпомагане на своите членове и за други позволени от закона цели.
	Чл. 32. (1).  Финансовите средства и имуществото на БАС се ползват в съответствие с неговите цели, задачи и изискванията на законовите разпоредби.		(2).  Редът за отчет на финансовите средства, стопанисването на имуществото и осъществяването на допълнителна стопанска дейност се упражнява с наредба на Управителния съвет.											
	VІ.  Общи и заключителни разпоредби
	Чл. 33. (1).  Ръководните органи на БАС на всички равнища се избират за срок от четири години.											(2).  Ръководителите на БАС:									-  Председателят, главният секретар, заместник-председателите и секретарите на Управителния съвет на БАС  имат право да бъдат избирани не повече   от два последователни мандати,  считано към деня на предстоящото отчетно-изборно събрание.													-  Председател, заместник-председатели и секретари на областните съвети на БАС имат право да бъдат избирани не повече от три последователни мандати,  считано към деня на провеждането на отчетно-изборното събрание на областния съвет.												При особени обстоятелства Управителният съвет може да продължи и четвърти  мандат.
	Чл. 34.  Общото събрание,  събранията и заседанията в БАС са редовни,  когато в работата им участват повече от половината от имащите право  на глас. Когато към началото им не е налице необходимият брой участници, заседанието се  отлага за един час. В този случай се провежда  с колкото членове присъстват.
	Чл. 35.  Дружествата, организациите на БАС приемат решенията си с явно или тайно гласуване.  Решенията се приемат с мнозинство повече от половината от участващите - освен когато уставът не предвижда друго.


	Чл. 36.  БАС  се представлява пред  държавните органи,  международните организации и чуждите държави от своя председател или делегирани от него главен секретар, заместник-председатели и секретари.
	Чл. 37.  БАС оказва всестранна помощ и съдействие на Международна фондация "Георги Димитров", на издателска къща "Нов свят" и на вестник "Моята вяра".
	Чл. 38.  Вестник "Жарава" е национален вестник на българските антифашисти  и  се издава от УС на БАС.
	Чл. 39. (1).  Към БАС се създава Български антифашистки научен институт.		(2).  Управителният съвет избира директор на Българския антифашистки научен институт по предложение на председателя на Управителния съвет на БАС.			(3).  Членовете на БАС получават  членска карта и значка.
	Чл. 40. БАС отбелязва  2 юни - Деня на Ботев и падналите за национално и социално освобождение на българския народ - Ден на националната памет;  Девети септември - Ден   на  победата над фашизма в България - Ден на българския антифашистки съюз.
	Чл. 41.  Знамето на БАС е червено,  с лика на Георги Димитров,  в средата с надпис  "Български антифашистки съюз".
	Чл. 42. (1).  Печатът на БАС е кръгъл, с надпис Български антифашистки съюз .  Управителен съвет. София.										(2).  Местните и регионалните организации  на БАС имат свой печат - кръгъл, с текст  Български антифашистки съюз и наименование на седалището на организацията.
	Чл. 43.  Седалището на УС на БАС е в София - 1000, ул. "Позитано" №20.
	Чл. 44.  За неуредени в Устава  въпроси  се прилагат  разпоредбите на Закона  за юридическите лица с нестопанска цел.
	Този  Устав е приет на Националната конференция на БАС, състояла се на 25 януари 1990 г., и е изменян и допълван   на Националната конференция на БАС (24 април 1993 г.);  на Първия конгрес на БАС  (12 юли 1997 г.);  на Втория конгрес  на  БАС      (17 юни 2000 г.);    на  Извънредния конгрес на БАС  (1 декември 2001 г.);  на Третия конгрес на БАС (29 ноември 2003 г.);  на Четвъртия конгрес на БАС  (16 юни 2007 г.;  на Петия конгрес на БАС (26 юни 2010 г.);  на извънредното  Общо събрание на сдружение "БАС" (12 октомври 2013 г.);  на Шестия конгрес на БАС (20 юни 2015 г.)  и  на Общото събрание на сдружение "БАС"   (13 май 2017 г.).

